Iera Agirre Iturriaga

Iera Agirre Iturriaga (Leitza, Nafarroa Garaia, 1987) irakaslea, pilotaria eta ama da, " Ados Pilota" euskal pilota klubaren sortzaile eta burua. Etxarri-Aranazko eskolan 

 Bizitza 
Iera 7 urterekin hasi zen pilotan, eta 13 urte bete arte eskuz jokatzen aritu zen. Une horretan palan jokatzera behartu zuten, pilotan jarraitu nahi bazuen. 10 urte inguru eman zituen palan jokatzen, eta 2006an, iraultza bat egon zen eta eskuz jokatu ahal izan zuen berriro. Urte hartan, 2006an, zalaparta pixka bat izan zen eta emakume pilotariak pixkanaka frontoietara itzuli ziren eskuz jokatzera. Handik gutxira, kontzentrazio bat egin zuten Bartzelonan.

 Ados Pilota 
Iera Agirre pilotariak, Ados Pilota enpresa sortu zuen beste kide batzuekin batera emakumeen frontoietako jarduna profesionalizatu eta aitortzeko.

2021ko maiatzean aurkeztu zuten Ados 13 pilotarirekin eta plazaz plaza jardun zuten jokatzen, pilota eskolan berriz, 25etik gora izan ziren izena emandakoak. Agirre oso pozik azaldu zen izandako harrerarekin.

Ados emakume pilotari profesionalak biltzen dituen lehen elkartea eta oraingoz bakarra da. Pilota eskola ere bada. Etorkizunera begirako eskola, gainera. "Bi adar nagusi jorratzen ditu: formazioaren atala eta profesionallarena".  2024an Sunbila, Latasa eta Zerainen 35 pilotari ari ziren formazio hori jasotzen. 6-16 urte bitarteko neskak entrenatzen dituzte. Txapelketetan parte hartzen dute eta Nafarroako Federazioarekin ere lanean ari dira. Bigarren atala, pilotari profesionalena da. Hamahiru pilotariz osatua: zazpi nafar tartean. "Prestakuntza, teknifikazioa eta lehiaketak bermatzen dizkiete. 13 pilotari profesional, lan kontratuekin ari dira. Mugagabea dute lan kontratu hori".

Agirreren esanetan kiroletik bizitzea eta profesionalak izatea ez da gauza bera.  "Lan kontratuekin ari dira, baina ez du esan nahi horrekin nahikoa dutenik bizi ahal izateko. Beste lan batekin konpatibilizatzen dute".  Emakumeei pilota afizio izatetik ofizio izatera pasatzeko aukera Ados Elkarteari esker izan da.Ikusgarritasunak eginen gaitu erreferente etorkizuneko neska pilotarien artean.2023an Nafarroako Parlamentuan izan ziren Maite Ruiz de Larramendi eta Iera Agirre Ados elkarteko kideak. Euren zereginaren berri eman zieten politikariei eta horrez gain finantzazioaren beharra ere adierazi zieten: "Aurrera egin ahal izateko babes ekonomikoa ezinbestekoa da", jakinarazi zieten. Laguntzak,  promozioa, hedabideetan tokia, aukera berdintasuna, kalitatezko instalazioak, baliabideak… Parlamentuan denak izan ziren esker onak eta babesteko esku luzapenak ere alderdi politiko guztien artean.

 Palmaresa 
Iera Agirrek palmares zabala du, zenbait lorpen:
 2024an Ados Pilota elkarteak antolatutako IV. Plazaz Plaza txapelketan, Donostiako Trinitate plazan jokatu zen finalean, 22-20 irabazi zieten Iera Agirrek eta Irati Zabala lizartzarrak Maite Ruiz de Larramendi Mujikak eta Ainhoa Ruiz de Infantek osatutako bikoteari.

 2022an Etxaurin jokatutako Plazaz Plaza txapelketako bigarren edizioko finalean. Ados pilota elkarteak antolatuta uda osoan jokatutako partida ugarien ondoren, final handian, Andrea Aldaregiak eta Iera Agirre Iturriagak 22-20 irabazi zieten Maddi Barrocal eta Ane Mendibururi. 
 2021ean Iera Agirrek eta Olatz Ruiz de Larramendik, bikote eginez, 22-17 irabazi zieten Lizarran Andrea Aldaregia eta Maite Ruiz de Larramendiri, Nafarroa Oinez lau eta erdiko pilota txapelketako finaleko jaialdian. 
 2021ko abuztuaren 6an Getarian jokatu zen Elkano Sariketako finala, 22-15 irabai zuten Iera Agirre-Naroa Agirre bikoteak Ainhoa Ruiz de Infante-Maite Ruiz de Larramendi bikotearen aurka. 
 2021eko abuztuaren 8an Gasteizko Ogeta pilotalekuan jokatu zen Emakumezkoen I. Masterreko finala. Olatz Ruiz de Larramendi izan zuen bikotekide Iera Agirrek eta 22-16 irabazi zieten Olatz Agirrezabala eta Naroa Agirreri. 
 2020an Iera Agirre leitzarra txapeldun suertatu zen Emakume Master Cup txapelketan. Irunen. Iera Agirre eta Maite Ruiz de Larramendiren indar eta eskarmentuak ez zien aukerarik  txikiena eman Nagore eta Leire Galeanoren ilusio eta gaztetasunari eta nafarrek txapela jantzi zuten 22-7 irabazita.

 2019an Berrizen (Bizkaia) jokatutako LABORAL KUTXA EITB Masterreko binakakoan, Iera Agirrek eta Leire Etxanizek,  22-11 irabazi zieten Olatz Arrizabalaga eta Maite Ruiz de Larramendiri 
 2019an Oihana Orbegozorekin irabazi zuen San Ferminetako Emakume Master Cup txapelketa. 
 2019an Murgian jokatu zen binakako txapelketaren bigarren jardunaldian Maite eta Olatz Ruiz de Larramendi Eulateko izeba-ilobei irabazi zieten Olatz Arrizabalaga eta Iera Agirrek, 18-12ko emaitzaz.

 Erreferentziak 

 Kanpo estekak 

 Iera Agirre: Liburu eta pilota artean bizi da. Berria. 2025.08.21

 Iera Agirre, Olatz Arrizabalaga eta Miriam Arrillaga pilotaz hizketan EITB, 2020.03.22
 Iera Agirre:Emakumezkoen eskupilotari ikusgarritasun gehiago eman behar zaio   Euskal Herria Irratia, 2024.03.21
 Olatz Arrizabalaga, Gentzane Aldai, Iera Agirre eta Amaia Aldai "Gure kasa" saioan. EITB, 2019.01.31
 Emakume pilotariei omenezko kanta abestu du Maddalen Arzallusek, bideoa EITB,

Kategoria:Leitzarrak
Kategoria:Euskal Herriko pilotariak
Kategoria:Emakume pilotariak